Prijetnja financijskim Armagedonom 
Vrijednost akcija na svjetskim tržištima jeste opala, ali ne dramatično. Ipak, entuzijazam investitora će se drastično promijeniti ako zatvaranje vlade potraje, a posebno ako američka vlada ne uspije da plati svoje dugove.
U drugoj nedjelji blokade rada američke vlade i uz mogućnost da Sjedinjene Države sljedeće nedjelje ne podignu granicu zaduživanja, globalna ekonomija počinje da osjeća posljedice. Dok je Washington središte dešavanja, ili nedešavanja u krizi oko finansiranja američke vlade, zabrinutost zbog te krize osjeća se već širom planete. Jedan indikator finansijskih tržišta, poznat kao “indeks straha”, samo u ponedjeljak je skočio za 15%. Medjutim, dok su naslovi u medijima zlokobni, reporter Wall Street Journala iz Londona, Charles Forelle, zapaža da globalna tržišta nisu imala snažnu negativnu reakciju, kakvu su neki očekivali. , kaže Forelle iz Wall Street Journala. Vrijednost akcija na svjetskim tržištima jeste opala, ali ne dramatično. Ipak, Forelle upozorava da će se entuzijazam investitora drastično promijeniti ako zatvaranje vlade potraje, a posebno ako američka vlada ne uspije da plati svoje dugove. Takva strahovanja se jasno osjećaju na mjestima kakvo je sjedište operacija londonske investicione firme Charles Stanley and Company. Njen glavni komentator za investicije, Garry White, kaže da bi ova prostorija mogla izgledati značajno drugačije već iduće nedjelje, ako dodje do tehničkog bankrota. , kaže Garry White. Stručnjaci kažu da će, ukoliko Kongres ne podigne granicu zaduživanja i omogući vladi da nastavi rutinske isplate, nastati kaskada bankrotstava širom svijeta, a finansijske institucije neće biti u stanju da odrede neke od ključnih kamatnih stopa. Oni kažu da bi finansijski kolaps od prije pet godina, koji je ljudima širom svijeta nanio štetu, mogao da se ponovi, a možda i pogorša. Garry White kaže da bi mogućnost da se nešto takvo desi mogla da motiviše političare u Washingtonu da riješe svoje razmirice.On dodaje: Niko u Washingtonu to ne želi. Medjutim, sve je veća zabrinutost da li će zvaničnici direktno umiješani u krizu preduzeti ono što je neophodno da bi se taj scenario izbjegao.